paragraph_text: Heroes je album Johnnyja Casha i Waylona Jenningsa, objavljen 1986. u izdanju Columbia Recordsa. Iako su dvojica glazbenika surađivala više puta prije toga, ovo je bio prvi i jedini dugometražni album dvojca. Heroes je ujedno bio i Cashov posljednji album snimljen za Columbiju, s kojom se razišao nakon objavljivanja albuma. "Even Cowgirls Get the Blues" objavljena je kao singl, a zauzela je 35. poziciju na country ljestvici. Cash je snimio "Field of Diamonds" četrnaest godina kasnije na albumu American III: Solitary Man (2000.). Posljednja pjesma, "One Too Many Mornings", je pjesma Boba Dylana s albuma The Times The Are a-Changin'; Cash i Dylan su je snimili još 1969. tijekom snimanja albuma Nashville Skyline, ali je smatrana neupotrebljivom.